Page:Leechdoms wortcunning and starcraft of early England volume 3.djvu/78

 halig on heofonum

þa he hongode sette

& sænde on VII. worulde

earmum & eadigum

eallum to bote

stond heo wið wærce

stunað heo wið attre &middot;

seo mæg wið .III.

& wið XXX.

wið feondes hond

& wið þær hond

wið frea begde

wið malscrunge

minra wihta.

nu magon þas .VIIII. wyrta wið nygon wuldor geflogenum wið .VIIII. attrum & wið nygon onflygnum &middot; wið ðy readan attre wið ða runlan attre &middot; wið ðy hwitan attre wið ðy wedenan attre wið ðy geolwan attre &middot; wið ðy grenan attre &middot; wið ðy wonnan attre wið ðy wedenan attre wið ðy brunan attre &middot; wið ðy basewan attre &middot; wið wyrm geblæd &middot; wið wæter geblæd wið þorn geblæd wið þystel geblæd &middot; wið ys geblæd wið attor geblæd gif ænig attor cume eastan fleogan oððe ænig norðan cume oððe ænig westan ofer werðeode crist stod ofer adle ængancundes &middot; ic ana wat earinnende & þa nygon nædran behealdað motan ealle weoda nu wyrtum aspringan sæs toslupan ealsealt wæter ðonne ic þis attor of ðe geblawe &middot; mugc wyrt, wegbrade þe eastan open sy &middot; lombes cyrse attorlaðan mageðan, netelan wudusur æppel fille & finul ealde sapan gewyrc ða wyrta to duste mængc wiþ þa sapan & wiþ þæs æpples gor.